钦定古今图书集成/历象汇编/乾象典/第067卷 > 《茅屋为秋风所破叹》前人
## 钦定古今图书集成/历象汇编/乾象典/第067卷 > 《茅屋为秋风所破叹》前人

八月秋高风怒号。卷我屋上三重茅，茅飞渡江洒江
郊。高者挂𦊰长林梢，下者飘转沈塘坳。南村群童欺
我老无力，忍能对面为盗贼。公然抱茅入竹去，唇焦
口燥呼不得。归来倚杖自叹息，俄顷风定云墨色，秋
天漠漠向昏黑，布衾多年冷如铁，娇儿恶卧踏里裂。
床床屋漏无干处，雨脚如麻未断绝。自经丧乱少睡
眠，长夜沾湿何由彻。安得广厦千万间，大庇天下寒
士尽欢颜，风雨不动安如山。呜呼，何时“眼前突兀见
此屋，吾庐独破受冻死亦足。”